இதன்மூலம், ஒரு குறிப்பிட்ட லின்க்கர் செல்லின் ஆரோக்கியமான சுற்றித்திரிதல் குறித்த புரிதல் ஏற்படும். இந்த புரிதலைக் கொண்டு ஒரு சுற்றித்திரியும் உயிரணு எப்படி அதன் சுற்றுச்சூழலில் பயணிக்கிறது என்பதை புரிந்துகொள்ள முடியும் என்கிறார் ஸ்டெர்ன்பெர்க். புற்றுநோய் பரவுதல் அல்லது மெட்டாஸ்டேசிஸ் குறித்த தற்போதைய நம் பார்வையில், புற்றணுக்கள் சுற்றித்திரியும் போது சில தடைகளை சந்திக்கின்றன. புற்றுநோய் பரவ வேண்டுமானால், அவை அந்த தடைகளை முறியடிக்க அல்லது தாண்டிச் சென்றாக வேண்டும். அதற்காக, புற்றணுக்கள் மரபணுக்கோப்பில் உள்ள ஏதோ ஒரு வழியைத்தான் கையாளுகின்றன.